Kiitos, Pyhä Henki. Kiitos läsnäolostasi, Herra.
Kunnioitamme, kirkastamme pyhää nimeäsi.
Kiitämme Sinua siitä, mitä aiot tehdä tällä kertaa.
Kiitän Sinua vapautuksesta.
Anna silmiemme nähdä ja korviemme kuulla, -
jotta otamme vastaan sen, mitä sanottavaa Sinulla on tässä ajassa.
Kiitämme siitä, että olet lahjoittanut meille monia asioita.
Siitä tiedämme, Herra, että pystymme oikein hyvin -
oikein hyvin luopumaan entisestä.
Olemme uusi luomus Sinussa, Herra Jeesus Kristus.
Kiitämme Sinua, Herra. Meidän pitää luopua kaikesta, -
siirtyä tulevaisuuteen, jättää asioita taaksemme.
Nimessäsi, Herra Jeesus Kristus.
Kiitämme Sinua tästä sanasta. Kiitos, Pyhä Henki.
Katsomme kohtaa Matt. 7:24.
"Sentähden on jokainen, joka kuulee nämä minun sanani -
ja tekee niiden mukaan, verrattava ymmärtäväiseen mieheen, -
joka huoneensa kalliolle rakensi. Ja rankkasade lankesi, -
ja virrat tulvivat, ja tuulet puhalsivat ja syöksyivät sitä huonetta vastaan, -
mutta se ei sortunut, sillä se oli kalliolle perustettu.
Ja jokainen, joka kuulee nämä minun sanani eikä tee niiden mukaan, -
on verrattava tyhmään mieheen, joka huoneensa hiekalle rakensi.
Ja rankkasade lankesi, ja virrat tulvivat, ja tuulet puhalsivat ja -
syöksähtivät sitä huonetta vastaan, ja se sortui, ja sen sortuminen oli suuri."
Ja kun Jeesus lopetti nämä puheet, olivat kansanjoukot -
hämmästyksissään hänen opetuksestansa, sillä hän opetti heitä -
niinkuin se, jolla valta on, eikä niinkuin heidän kirjanoppineensa."
Jeesus kertoo tässä vertauksen.
Tämä vertaus tähdentää kuuliaisuuden merkitystä.
Ei riitä, että kuulee näitä puheita. Niitä täytyy toteuttaa.
Opetuslapsi, joka noudattaa Jeesuksen käskyjä, -
on kuin viisas mies, joka rakensi talonsa kalliolle.
Herra Jeesus sanoi Pietarille: -
"Minkä sidot taivaassa, on oleva sidottu.
Minkä vapautat maan päällä, on oleva vapautettu."
"Minkä sidot Jeesuksen Kristuksen nimessä -
ja minkä vapautat."
On aika tajuta, että kun Jeesus nyt puhuu, -
niin se, joka kuuntelee sanaa, on kuin viisas mies.
Hän rakentaa talonsa kalliolle.
Talonsa, elämänsä. Ja sillä on luja perustus.
Kun tuuli ja sade pieksevät sitä, se ei sorru.
Joka kuulee Jeesuksen sanat mutta ei tottele, -
on kuin tyhmä mies, joka rakensi talonsa hiekalle.
Hän ei kestä vastoinkäymisten myrskyjä.
Kun sade lankesi ja tuulet puhalsivat, talo sortui.
Sillä ei ollut vankkaa perustusta.
Tämä tuttu kertomus opettaa läksyn, jota me kaikki tarvitsemme -
selvitäksemme elämän vääjäämättömistä vaikeuksista.
Minkä varaan tämä vankka perustus on rakennettu? Jumalan sanan.
Kallio on Jeesus Kristus.
Kun rakennamme tämän sanan pohjalta, olemme varmalla perustalla.
Tämä kertomushan on tuttu.
Se opettaa läksyn, jota me kaikki tarvitsemme.
Sen avulla selviytyy elämän vääjäämättömistä vaikeuksista.
Vahva mies tulee ryöstämään ja varastamaan.
Kertomuksessa miehiä on kaksi. Ulkoisesti heissä ei juuri näy eroa.
Talot saattoivat olla hyvin samanlaiset.
Talojen perustukset olivat tyystin erilaiset.
Ymmärräthän, että maailman opetus perustuksista -
voi kuulostaa oikein tyylikkäältä ja fiksulta, -
mutta Jumalan korvissa se on tyhmyyttä.
Vain Jumalan sanaan sisältyy voimallista -
vahvaa aineistoa, jota Pyhä Henki avaa ja johon Hän meitä ohjaa, -
jotta selviytyisimme elämän vaikeuksista.
Talot olivat hyvin samanlaiset, -
mutta yhdestä myrskystä koitui kaksi seurausta.
Toinen talo pysyi lujana. Saattoi vahingoittua.
Toinen talo tuhoutui.
Tästä voi oppia sen, että myrskyt kyllä tulevat.
"Pidä pelkkänä ilona", kun käyt läpi rajuja koetuksia, -
sillä Herra, johon luotat, on kanssasi ja auttaa sinua.
Auttaa sinua myrskyssä.
Kerran sanoin Pyhälle Hengelle: -
"Olen tosi loukkaantunut tuolle henkilölle."
Hän sanoi: "Niin. Olet loukkaantunut." Sanoin: "Niin olen, Herra."
Hän sanoi: "Anna olla ja ryhdy työhön!" Nykyään loukkaantuessani -
kuulen Hänen sanovan: "Anna olla! Ryhdy työhön!"
Sitä Hän näyttää meille juuri nyt.
Jeesus sanoi myös, että Hän on voittanut maailman.
Tätä tarkastelemme.
Alamme nähdä, mitä siitä voi oppia. Myrskyt kyllä tulevat.
Koetukset: fyysiset, psyykkiset. Henkisesti ahdistavat tilanteet, -
vaino, saatanan ehdotukset, -
kiusaukset, vihjailut, epäilykset, lohduttomuus, -
epätoivo, masennus, väärinkäsitykset.
Jeesuksen nimessä voitamme sorron, masennuksen, torjunnan.
Käskemme: "Mene! Lähde heti Jeesuksen nimessä!"
Kiitos, Herra, että poistat raastavan tuskan, kivun ja surun.
Kiitän Sinua, Herra. Katsomme Sinuun.
Olet uskomme alkaja ja täyttäjä.
Alamme tajuta, että perustus ratkaisee kestävyyden.
Näissä kahdessa talossa ei näytä olevan mitään eroa.
Eroa oli pelkästään perustuksissa.
Erona oli perustuksen puuttuminen.
Perustus täytyy rakentaa ennen myrskyn puhkeamista.
Meidän pitää rakentaa perustuksemme varmalle pohjalle nyt, -
ennen myrskyn puhkeamista.
Elämme sellaista aikaa, sellaista hetkeä.
Elämme lopun aikoja. Meillä on aikaa, seurakunta, -
kun Pyhä Henki näyttää meille, ohjaa ja johdattaa meitä.
On tajuttava, että perustus täytyy rakentaa ennen myrskyn tuloa.
Se vaatii kunnon ponnistelua, siihen menee aikaa.
Mihin käytät aikasi?
Mihin oikein käytämme aikamme, seurakunta?
On tartuttava toimeen, solmittava suhde, isä-lapsi-suhde.
Solmimme perhesuhteita.
Kuulumme elävän Jumalan perheeseen; Hänen, johon luotamme.
Pojantyttäreni sanoi pojalleni: -
"Isä Jumala on suuri Isäni, sinä olet pikku isäni.
Hän on suuri Isi, sinä olet pikku isini."
Alamme tajuta, että ongelma ratkeaa.
Tulemme Jumalan luonteen ja Jumalan suvereenisuuden piiriin, -
tulemme Jumalan huolenpidon piiriin.
Roomalaiskirjessä 8:28 sanotaan... Katsotaanpa. Room. 8:28.
"Mutta me tiedämme, että kaikki yhdessä vaikuttaa niiden parhaaksi, -
jotka Jumalaa rakastavat, -
niiden, jotka hänen aivoituksensa mukaan ovat kutsutut."
Olemme kaikki kutsuttuja.
Olette pappeja, kaikki kutsuttuja tekemään palvelutyötä.
Pyhä Henki on mukana.
Hän on aloittanut hyvän työn ja saattaa sen loppuun.
Alamme tajuta, että on alistuttava Jumalan tahtoon.
Voimme luottaa Jumalaan kuin johonkuhun tuttuun.
Hänen tahtoaanhan emme voi muuttaa.
Emme voi muuttaa Ilmestyskirjan, Danielin ja Hesekielin sisältöä.
Meidän on kestettävä, mitä se sitten vaatiikin.
Mutta kanssamme on Pyhä Henki.
Kanssamme on Jeesus, uskomme alkaja ja täyttäjä.
Ennen pitkää alamme luottaa kokonaan Häneen emmekä itseemme.
Alamme saada ilmestystä syvällisemmästä työstä.
Taivaallinen Isä tietää, mikä on parasta tälle pienelle lapselle.
Meidän täytyy ryhdistäytyä, tehdä Hänen työstään osa elämää, -
ottaa rukous tavaksi, olla ensisijaisesti kuuliaisia, -
pyrkiä voittamaan synti, maailma, liha, paholainen.
Vuorisaarna on perustus.
Se on elämää! Ja sen periaatteiden mukaan...
Jos elämme niiden mukaan, maailma sanoo meitä tyhmiksi.
Jeesus sanoo meitä viisaiksi.
Maailma pitää viisaana ihmistä, joka elää näkemänsä mukaan, -
joka elää nykyhetkeä varten; joka elää itseään varten.
Kun elämme Jeesusta Kristusta varten, emme ole enää itsekkäitä.
Meistä tulee Kristus-keskeisiä.
Kristus-keskeisinä pääsemme voittoisaan elämään Kristuksessa.
Jeesus sanoo, että ihminen, joka elää itseään varten, on tyhmä.
Viisas ja tyhmä rakentaja kuvaavat evankeliumia.
Viisas luottaa kallioon, Jeesukseen Kristukseen Herrana ja Vapahtajana.
Tyhmä mies kieltäytyy katumasta -
ja torjuu Jeesuksen ainoana toivonaan pelastumisesta.
Mutta...
Vertaus kuvaa muutakin kuin pelastumista: -
käytännön toteuttamista.
Ja tätä Herra on näyttämässä.
Nimittäin kristillisessä elämässä vuorisaarna on mullistava.
Meidän täytyy tajuta sen merkitys.
Älä koskaan lykkää mitään huomiseen. Muista tämä päivä. Ja usko!
Ne teistä, jotka eivät miellä kristinuskoa näin...
Jeesushan sanoi: "Täytyy syntyä uudesti."
Nikodeemus kysyi: "Miten voin tulla kohdusta toistamiseen?"
Jeesus sanoi: "Et ymmärrä.
Lihasta syntynyt on liha; Hengestä syntynyt on henki."
Täytyy syntyä uudesti.
Jumala antoi ainoan Poikansa, ettei yksikään, joka häneen uskoo, -
hukkuisi, vaan saisi iankaikkisen elämän.
On saatavilla vapautus Jeesuksen nimessä.
Jos et tunne Herraa Jeesusta Kristusta, ovi on auki, -
kunhan avaat sen sisimmässäsi -
ja rukoilet näin: "Herra Jeesus, kuolit puolestani ristillä.
Kiitos, että kuolit puolestani.
Kiitos, että vuodatit veresi minun tähteni.
Käännyn pois synnistäni, Sinun puoleesi, Herra Jeesus.
Avaan sydämeni oven. Astu sisään.
Suljen oven. Olet Herrani ja Vapahtajani, ja rakastan Sinua.
Ja Sinä rakastat minua."
Kiitos, Herra Jeesus, tästä vapautuksesta.
Paholainen, sidomme sinut ja murramme valtasi Jeesuksen nimessä.
Sinulla ei ole mitään valtaa.
Kiitos, Herra, parantamisesta, vapauttamisesta, -
vankien vapauttamisesta. Jeesuksen Kristuksen nimessä.
Ja olet todellakin vapaa.
Herra, kiitän Sinua siitä, mitä aiot tehdä.
Kaikki yhdessä vaikuttaa nyt parhaaksemme.
Myrskyt iskevät myös kristittyihin. Osa selviytyy, osa tuhoutuu.
Ainoa keino kestää myrsky on kaivaa perustus ennen myrskyä.
Perustuksen alkuna on henkilökohtainen suhde Jeesukseen.
Tarvitsemme hengelliseen taloomme varman perustuksen, -
joka ei anna periksi elämän myrskyissä.
Katsotaan kohtaa 2. Kor. 5:1.
"Sillä me tiedämme, että vaikka tämä meidän maallinen majamme -
hajotetaankin maahan, meillä on asumus Jumalalta, -
iankaikkinen maja taivaissa, joka ei ole käsin tehty.
Sentähden me huokaammekin ikävöiden, -
että saisimme pukeutua taivaalliseen majaamme, -
[...] ei meitä enää havaita alastomiksi.
Sillä me, jotka olemme tässä majassa, huokaamme raskautettuina, -
koska emme tahdo riisuutua, vaan pukeutua, -
että elämä nielisi sen, mikä on kuolevaista."
Katsoessamme näitä raamatunkohtia alamme tajuta, -
että Raamattu antaa täsmällistä opetusta -
ja että sitä täytyy soveltaa elämään.
Pyhä Henki paljastaa Kristuksen ja tulkitsee Raamattua.
Meidän täytyy kaivaa syvältä, kun ajat ovat hyvät.
Kiitämme Sinua, Herra, että olet antanut meille ymmärrystä.
Kerrotaan, että itämainen kuningas haetti luokseen -
yhden ystävänsä, rakennusmestarin, ja sanoi: -
"Ystävä, rakenna minulle talo. Mitä sitten tarvitsetkin -
miehiä, rahaa, materiaaleja, aikaa, työkaluja -
pyydä vaan, niin hankin ne sinulle. Mene rakentamaan minulle talo."
Onko kukaan koskaan saanut moista tilaisuutta?
Ei ole annettu mitään rajoituksia kustannuksista eikä ajasta.
Mies sai toimia ihan mielensä mukaan.
Hän olisi voinut käyttää ihan parhaita materiaaleja -
ja tehdä tyylikästä jälkeä.
Ja pitkän ajan kuluttua olisi kohonnut mahtava talo.
Talo rakennettiinkin, -
mutta mies teki usein kehnoa, surkeaa työtä.
Hän tinki sieltä täältä käyttämällä halpaa, huonolaatuista materiaalia.
Hän ei antanut parastaan tälle talolle, -
jota hän rakensi kuninkaalle.
Lopulta rakennus valmistui.
Kaikki, mikä oli vähänkin viallista ja rumentavaa, -
oli hyvin huolellisesti peitetty.
Mutta sitten koitti suuri päivä, -
jolloin kuninkaalle suurellisesti esiteltiin hänen uusi talonsa.
Tarkastuskierros oli ohi. Kuningas kääntyi ystävänsä puoleen.
Hän kääntyi rakennusmestari- ystävänsä puoleen. Mitä hän sanoi?
"Katsopa tätä taloa. Annan sen sinulle.
Tässä on avain tähän taloon, -
joka nyt on sinun."
Ymmärrät, että kehno toteutus, -
kaikki miehen mielessä tähtäsi... Mihin? Rahan tienaamiseen.
Ansaita kuninkaan kustannuksella.
Mutta tutkiessamme Raamattua meille valkenee, -
että jos antaudumme tälle ajalle, kuten tämä rakennusmestari, -
joudumme vaikeuksiin.
Tarkastuskierros on nimittäin ohi, ja kuningas sanoo rakentajalle: -
"Tässä ovat avaimet. Annan ne sinulle."
Nykyisessä elämässähän me vaellamme, -
työskentelemme ja vaellamme saamamme kutsun arvoisesti.
Saamme ilmestyksen syvällisestä työstä, jota Jumala tekee.
Rukoilen Herralta Jeesukselta Kristukselta vapautusta juuri nyt.
Jos jollakulla teistä on jotakin sairautta juuri nyt, -
rukoilen Jeesuksen nimessä.
Sidon ja murran sairauden vallan elämässäsi.
Murran sen vallan. Ole parannettu juuri nyt -
Herran Jeesuksen Kristuksen nimessä.
Tuhoan sorron, masennuksen ja torjunnan teot. Murran niiden vallan.
Käsken niiden lähteä. Poistukaa! Teillä ei ole sijaa eikä valtaa.
Jeesuksen Kristuksen veren tähden tekonne ovat tuhotut.
Murran Iisebelin vallan. Jos on ollut alistamista lapsena, murran sen.
Antikristusta, kuolemaa, tuonelaa kolmanteen ja neljänteen polveen; -
kiitän Sinua, Herra, että vapautat siitä nyt. Jeesuksen nimessä.
Herra, kiitos siitä, että puhut meille elämämme rakentamisesta -
varmalle perustukselle.
On olemassa kirja, jota voimme aina tutkia.
Se on itsensä Jumalan sana. Joka kirjoitus Raamatussa on totta.
Se on todellisuutta.
On olemassa kuva kalliosta.
Kallio on valtava.
Myrsky kiertelee kallion ympärillä.
Mutta aivan kuvan alaosassa on kalliossa halkeama.
Ja siinä halkeamassa on pieni lintu.
Se istuu pesässään.
Sen poikaset sirkuttavat sen ympärillä iloisesti.
Turvassa.
Tuo pikkulintu ei tiedä mitään myrskystä, -
joka saartaa kalliota.
"Kallio, jok' aukenit, jos mun suojaas kätkisit!"
Kiitän Sinua, Jeesus, tästä vapautuksesta, -
siitä, että olemme rakennetut varmalle perustukselle.
Rakenna seurakuntasi, Herra, rukoilen. Rakenna siitä vahva.
Kiitämme Sinua, Jeesus, siitä että olet rakentanut sen.
Se kestää ajan koetuksen.
Olemme pystyviä ja voittoisia meitä rakastavan Kristuksen kautta.
Ole rohkea, ole luja, sillä Herra, Jumalasi, on kanssasi. Et pelkää.
Muuta usko teoiksi -
Pyhän Hengen kautta. Hän johdattaa ja ohjaa sinua -
ja saattaa sinut tuntemaan totuuden. Ja totuus tekee meistä vapaita.
Jumalan Poika on vapauttanut meidät, joten olemme todellakin vapaita.
Raamatussa esitettyjä opetuksia -
on tarkoitus soveltaa käytännön elämään.
Meidän pitää mennä ihmisten ilmoille, missä tapahtuu.
Ja Pyhä Henki paljastaa Kristuksen toisille ihmisille -
varsinkin perheessämme.
Sinä ja perhekuntasi pelastutte. Jeesus osaa sen paremmin kuin sinä.
Kiitämme siitä vapautuksesta tänään.
Rakkautta, iloa, rauhaa, hyvinvointia, voimaa ja voittoa -
saamme ristiinnaulitussa Jeesuksessa.
Kattavaa eheyttä. Veri on vapauttanut meidät.
Hallitsemme Kristuksen kanssa. Kukistamme kaikki saatanan vallat.
Elämme elämää.
Jeesus Kristus, olet Herra. Sinä olet Kuningas.
Kiitän Sinua, Herra, vapautuksesta.
Sinun lähelläsi on täydellinen ilo.
Pyhä Henki, rukoilemme: -
kun tulet erityisellä tavallasi, opeta meitä, johdata, ohjaa.
Ohjaa totuuteen. Totuushan on vapauttanut meidät.
Jumalan Pojassa olemme todellakin vapaita.
Kiitämme Sinua siitä, mitä teet näinä tulevina aikoina.
Ja kiitos, että sait meidät näkemään, -
että meidät on rakennettu varmalle perustukselle.
Aiomme kaivaa syvältä, kun ajat ovat hyvät.
Kiitämme siis siitä, Herra.
Kiitämme siitä, että kaikki on mahdollista.
Koska Sinulle kerrassaan mikään ei ole mahdotonta.
Niinpä kiitämme Sinua ja rakastamme Sinua.
Ja kiitän siitä, Herra, että rakastamme toisiamme.
Kiitos tästä suuresta rakkaudesta. Rakastan Sinua!
Jeesus, kiitän jokaisesta, joka katselee tätä nyt.
Ylistämme ja kiitämme Sinua.
Mikään ei mitenkään voi vahingoittaa meitä, -
koska Sinä, Herra Jeesus Kristus, johdatat ja ohjaat meitä.
Kaikilla teillämme tunnustamme Sinun ohjauksesi ja voimasi.
Niinpä kiitämme Sinua, Herra. Ilo täyttää sydämemme.
Olemme täynnä iloa, -
sillä täydellinen rakkaus karkottaa kaiken pelon; -
täydellinen rakkaus, Isän rakkaus.
Kiitämme Sinua, Herra, ja ylistämme pyhää nimeäsi.
Kiitämme siitä, mitä aiot tehdä näinä tulevina aikoina.
Olet kaiken Herra.
Ei ole mitään, mihin et pysty, mutta teet sitä, mikä on oikein.
Kaikin tavoin kiitämme Sinua, Herra.
Kiitämme läsnäolostasi ja rakkaudestasi, rauhastasi, -
ja armostasi. Kiitämme Sinua, Jumala.
Ilman Sinua vaivannäkö on turhaa. Niinpä kiitämme Sinua.
Kirkasta pyhä nimesi, Herra Jeesus.
Ole kirkastettu elämässämme. Ole kirkastettu, Jeesus.
Kiitämme Sinua läsnäolostasi. Kiitämme Sinua kaikesta.
Joka päivä on uusi päivä. Joka aamu uskollisuutesi on suuri, oi Herra.
Kiitämme Sinua ja ylistämme.
Kiitämme Sinua kaikesta kiitollisin sydämin.
Kiitämme Sinua siitä, mitä aiot tehdä perheillemme.
Kiitämme Sinua pelastuksesta.
Kiitämme Sinua perhekuntamme pelastumisesta.
Niinpä, Herra, meille on päivänselvää, -
että opimme näitä elämän läksyjä Sinulta; -
Sinulta, Pyhä Henki, Opettajamme.
Kiitämme Sinua siis kaikesta.
Aamen.
Suomennos: Marja Sevón
Laulu "Kallio, jok' aukenit": -
san. Augustus Toplady, suom. K. L. Tolonen.